Aasiankatkerokala

Aasiankatkerokala (Acheilognathus asmussii) on itäaasialainen särkikalojen alalahkoon kuuluva makean veden kalalaji. Laji elää alkuperäisenä ja runsaana Amurjoen vesistöalueen alemmissa osissa Venäjällä ja Kiinassa. 2010-luvulla levinneisyys näyttää laajentuneen Amurin yläjuoksun sivujokiin.

Aasiankatkerokala on pieni kala, yleensä noin viisisenttinen, ja korkeintaan 16 senttimetriä pitkä. Se muistuttaa ulkonäöltään eurooppalaista katkerokalaa. Suomut ovat hopeanväriset, evät ja pyrstö punertavat. Kaikkien katkerokalojen lisääntyminen on riippuvainen makean veden simpukoista, joiden sisään ne kutevat. 

 Lähteet 

Luokka:Katkerokalat